Diari Oficial de la Generalitat Valenciana


Sumari del DOGV 8754, del 04-03-2020 (2020/1946)

Extracte de la Resolució de 18 de febrer de 2020, del president de l'Institut Valencià de Competitivitat Empresarial (IVACE), per la qual es convoca una línia de finançament destinat al foment d'instal·lacions d'autoconsum d'energia elèctrica a càrrec del fons de promoció previst en el marc del Pla eòlic de la Comunitat Valenciana, per a l'exercici 2020.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8754

Data del DOGV
:   04-03-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/1946


Data del document
:   18-02-2020

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 18 de febrer de 2020, del president de l'Institut Valencià de Competitivitat Empresarial (IVACE), per la qual es convoca una línia de finançament destinat al foment d'instal·lacions d'autoconsum d'energia elèctrica a càrrec del fons de promoció previst en el marc del Pla eòlic de la Comunitat Valenciana, per a l'exercici 2020. [2020/1946]  
BDNS (identif.): 497865  
De conformitat amb el que es preveu en l'article 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans/index  
i en la pàgina web de l'IVACE: http://www.ivace.es  
  
Primer. Entitats beneficiàries  
Qualsevol entitat o persona jurídica, de naturalesa pública o privada, amb seu a la Comunitat Valenciana.  
  
Segon. Objecte  
Ajudes destinades a la realització de programes de naturalesa energètica i industrial relacionada amb el sector energètic, més concretament a la implementació d'una línia de finançament destinat al foment de les instal·lacions d'autoconsum d'energia elèctrica a partir d'energies renovables en qualsevol de les modalitats previstes en l'article 4 del Reial decret 244/2019, de 5 d'abril, pel qual es regulen les condicions administratives, tècniques i econòmiques de l'autoconsum d'energia elèctrica.  
  
Tercer. Bases reguladores  
Ordre 5/2017, de 20 de febrer, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes de l'Institut Valencià de Competitivitat Empresarial (IVACE) en el marc dels fons de compensació i promoció vinculats al Pla eòlic de la Comunitat Valenciana (DOGV núm. 7986, de 23 de febrer de 2017).  
  
Quart. Quantia  
El pressupost total de la convocatòria serà de 3.000.000 d'euros.  
Les ajudes tenen la consideració d'ajuda reembossable bonificada en el seu tipus d'interés, i tindrà les característiques següents:  
- L'import del préstec serà en un percentatge màxim del 100 % dels costos subvencionables del projecte, fins a un màxim de 300.000 euros; el tipus d'interés, 0 %. El termini d'amortització serà de huit anys i les quotes d'amortització seran semestrals.   
  
Cinqué. Termini de presentació de les sol·licituds  
El termini de presentació de sol·licituds a l'ajuda reembossable s'iniciarà l'endemà de la publicació de l'extracte en el Diari Oficial de la Generalitat Valenciana, i finalitzarà el 3 d'abril de 2020, a les 23.59.59 hores.  
  
Sisé. Altres dades  
1. Sol·licituds: per via electrònica d'acord amb el model normalitzat disponible en la pàgina web http://www.ivace.es.  
2. Documentació: la prevista en l'article 7 de la convocatòria.  
3. Costos subvencionables: equips i muntatge vinculats directament a les instal·lacions d'autoconsum, sistema generador, de conversió de l'energia, de control i regulació, equip de mesura i, si escau, sistema d'emmagatzematge.  
En el cas de les instal·lacions de biomassa/biogàs, s'hi inclouen el sistema de producció del biogàs, gas de síntesi o sistema equivalent.   
Obra civil estrictament necessària i vinculada a la instal·lació objecte de finançament i, en tot cas, serà el criteri de l'IVACE el que prevaldrà en cas de controvèrsia sobre la vinculació de l'obra civil al projecte.  
  
Instal·lacions d'evacuació d'energia fins al punt de connexió.   
  
Costos de tramitació administrativa de les instal·lacions i inscripció en els registres d'autoconsum i de producció d'energia elèctrica.   
  
Si escau, costos de redacció de projectes, estudis de seguretat i salut i direcció d'obra, si es tracta de contractacions externes.  
4. Criteris d'avaluació: en l'avaluació tècnica es podrà obtindre un màxim de 100 punts, distribuïts d'acord amb els criteris de valoració establits en l'article 9 de la convocatòria. Perquè un projecte puga ser aprovat, haurà de tindre una puntuació total mínima de 35 punts.  
  
5. Forma de justificació: en els termes previstos en l'article 14 de la convocatòria. Els projectes hauran d'iniciar-se amb posterioritat a la data de presentació de la sol·licitud de l'ajuda, de manera que els justificants de despesa i pagament hauran de ser de data posterior a aquesta.  
  
6. Termini màxim de justificació: 7 de maig de 2021 o data posterior que poguera establir-se.  
7. Devolució del préstec: d'acord amb els terminis i condicions de l'article 5.2 de la convocatòria.  
  
València, 18 de febrer de 2020.- El president de l'IVACE: Rafael Climent González.